ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ երեխաներ,  
Հարգելի՛ ծնողներ, տատիկներ ու պապիկներ,  
Ջերմորեն շնորհավորում եմ Հունիսի 1-ի՝ Երեխաների իրավունքների պաշտպանության միջազգային օրվա առթիվ:  
Երեխան է յուրաքանչյուր ընտանիքի հույսն ու լույսը, ուրախություն ու ջերմություն սփռողը, իսկ մեր պարտքն է՝ անել ամեն ինչ, որ նրանք ունենան անհոգ ու երջանիկ մանկություն և իրենց ժպիտներով ջերմացնեն մեր սրտերն ու հոգիները:  
Սիրելի՛ մանուկներ,  
Ամառային այս գեղեցիկ օրը ձեզ է նվիրված, սակայն ոչ պաշտոնապես ձերն են տարվա բոլոր օրերը, և թող տոնական օրվա տրամադրությունը ուղեկցի ձեզ ամբողջ տարվա ընթացքում:  
Եղե՛ք առողջ ու երջանիկ, եղե՛ք սիրված ու հոգատարությամբ շրջապատված: Թող իրականություն դառնան ձեր բոլոր երազանքներն ու նպատակները, և արդարացրե՛ք ձեզ հետ կապված մեր բոլոր հույսերը: Եղե՛ք արժանի զավակ ձեր ընտանիքի ու հայրենիքի համար:  
Աստված պահապան բոլոր մանուկներին: